Institut za more i priobalje UNIDU

Dubrovnik, 2. veljače 2023.

**Predmet: Informacija i Poziv**

* ***dostavljaju se –***

Dana 7. i 8. veljače 2023. u Dubrovniku (Studentski dom) će se u organizaciji Instituta za more i priobalje Sveučilišta u Dubrovniku te Prirodoslovno-matematičkog fakulteta Sveučilišta u Zagrebu održati dvodnevni skup voditelja te više od 50 suradnika znanstvenih projekata financiranih od Hrvatske zaklade za znanost (HRZZ) pod nazivom **Biološko-fizikalni procesi u Jadranskom moru**.

Bit će predstavljeno ukupno sedam projekata na kojima sudjeluju znanstvenici – marinski biolozi, fizičari, kemičari, s Geofizičkog i Biološkog odjela Prirodoslovno-matematičkog fakulteta Sveučilišta u Zagrebu, Instituta za oceanografiju i ribarstvo Split, Državnog hidrometeorološkog zavoda, Instituta za more i priobalje Sveučilišta u Dubrovniku, Istituto Nazionale di Oceanografia e di Geofisica Sperimentale, Trieste (Italy), Morska biološka postaja Piran Nacionalnega inštituta za biologijo (Slovenia), Stazione Zoologica Anton Dohrn, Napoli (Italy), Istituto di Scienze Marine - Consiglio Nazionale delle Ricerche (ISMAR - CNR), Bologna (Italy), Centra za istraživanje mora iz Rovinja, Instituta Ruđera Boškovića Zagreb, Sveučilišta u Puli, Station Biologique de Roscoff (France), University Rhode Island (USA), Institute of Biology (Montenegro), GEOMAR Helmholtz Centre for Ocean Research (Germany), CNRM Institute, Toulouse (France), Prirodoslovno-matematičkog fakulteta Sveučilišta u Splitu.

Projekti obuhvaćaju istraživanja procesa tonjenja i uzdizanja morske vode u srednjem Jadranu, dnevne vertikalne migracije zooplanktona u južnom Jadranu, genetsku raznolikost zooplanktona u Jadranu, molekularni život fitoplanktona, oceanografski fenomen „zarobljenih valova“ na otocima i njegov utjecaj na biološku produkciju, osjetljivost fotosinteze uslijed klimatskih promjena te atmosfersko-oceansko klimatsko modeliranje Jadranskog mora u visokoj rezoluciji.

U okviru skupa bit će održana tri okrugla stola s temama (i) **Promjene u ekosustavu Jadranskog mora, (ii) Izazovi terenskih istraživanja - optimizacija metodologije**, **(iii)** **interakcija projekata i suradnja u budućim istraživanjima Jadranskog mora**.

Skup završava raspravom i donošenjem zaključaka.

Institut za more i priobalje UNIDU

dr. sc. Mirna Batistić, ravnateljica